આ બનાવને જોનાર સ્ટેશન પર ઊભા રહેતા એક ફેરિયાએ ‘મિડ-ડે’ને કહ્યું હતું કે ‘ગઈ કાલે રાતે સાડાનવ વાગ્યે એક પૅસેન્જર પાસે રિક્ષા-ડ્રાઇવરે મીટરથી વધારે ભાડું માગતાં પૅસેન્જર ભડક્યો હતો. ત્યાર બાદ તેની અને રિક્ષા-ડ્રાઇવર વચ્ચે ઉગ્ર વિવાદ થયો હતો. થોડી વારમાં તો બીજા રિક્ષા-ડ્રાઇવરો ભેગા થઈ ગયા અને પૅસેન્જરને જોરદાર માર માર્યો હતો. એને લીધે તેના માથામાં માર વાગ્યો હતો. પોતાનો જીવ બચાવવા આખરે પૅસેન્જર સામેના બિલ્ડિંગની એક દુકાનમાં જઈને છુપાઈ ગયો હતો. એને કારણે તે બચી ગયો હતો, નહીંતર રિક્ષા-ડ્રાઇવરોએ તેનો જીવ લઈ લીધો હોત.’